EK predlaže ukidanje viza, izabran predsednik EP
Danas je novi saziv Evropskog parlamenta izabrao i novog predsjednika, poljskog političara, nekadašnjeg premijera Poljske, Jerži Buzeka
Kako se i očekivalo, danas je novi saziv Evropskog parlamenta izabrao Poljaka za nasljednika  na mjestu predsjednika Parlamenta. Obraćajući se zastupnicima nakon izbora, novi predsjednik je naveo neke od svojih prioriteta, prije svih, približavanje evropskih institucija i ideje integracije građanima Evrope. " Novi predsjednik Evropskog parlamenta je svjestan kako je u stalnom opadanju interes građana za zbivanja na evropskom nivou. To pokazuje i izlazak glasača na posljednje evropske izbore, a ključ je, po njemu, u približavanju institucija svakodnevnom životu. Ne dovodi u sumnju činjenicu da su Evropljani sada fokusirani na aktuelnu krizu- kako imati bolji život, zaposlenje, kako se boriti za zdraviju okolinu, sigurnost u snabdijevanju energijom, protiv klimatskih promjena. Kada je riječ o proširenju, on kaže: U isto vrijeme u Strazburu je zasjedala i Evropska komisija koja je danas donijela odluku da se državama članicama uputi prijedlog za ukidanje viza za Makedoniju, Srbiju i Crnu Goru. Isti dokumenat je upućen i na adresu Vijeća ministara EU i trebao bi značiti za ove tri države da će njihovi građani od 1. januara naredne godine biti u mogućnosti bez viza putovati evropskim prostorom. Sjutra bi u Briselu komesar za proširenje Ren i komesar za unutrašnje poslove Baro trebali ovu odluku i objaviti javnosti, kao i činjenicu da BiH i Albanija nisu ispunile tražene uslove Mape puta za bezvizni režim, te tako nisu ni našle mjesta u ovom prijedlogu. Prilika za njih da svojim građanima obezbjede slobodno kretanje Unijom bi, prema optimističnom scenariju, mogla biti sredinom naredne godine, a prema nešto realnijem, početkom 2011. godine.